ઉત્તર 1ઃ સ્ત્રીઓની બૌદ્ધિક કક્ષા ઊંચા પ્રકારની હોઈ શકે એ સ્વીકારતાં અમને પુરુષોને ચૂંક આવે છે એ સાચી વાત છે, પણ આ ચૂંક કેમ આવે છે એ કહેવાનું અઘરું છે, પણ મારે તમારું અને સમસ્ત સ્ત્રીજગતનું ધ્યાન દોરવાનું છે કે સ્ત્રીઓની બૌદ્ધિક કક્ષા વિશે સ્ત્રીઓનો પોતાનો ખાનગી અભિપ્રાય પણ બહુ ઊંચો નથી હોતો. એક સ્ત્રીલેખકે જ એવું લખ્યું છે કે ‘અમે સ્ત્રીઓ સુંદર છીએ અને મૂર્ખ પણ છીએ. અમે સુંદર ન હોત તો પુરુષો અમને શા માટે પરણત? અને અમે મૂર્ખ ન હોત તો અમે પુરુષોને શા માટે પરણત?’